Diari Oficial de la Generalitat Valenciana


Sumari del DOGV 6658, del 24-11-2011 (2011/11911)

Notificació de la sentència dictada en el judici de divorci contenciós número 453/2011.
---------------------------------------------------------------------------------------

### Dades del document

Número de DOGV
:   6658

Data del DOGV
:   24-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11645


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el judici de divorci contenciós número 453/2011. [2011/11566]  
Assumpte civil 000453/2011-M1  
Part demandant: Deyanira Pérez González.  
Part demandada: Yesid Figueroa Afanador.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 666/2011  
Jutgessa que la dicta: Susana Pilar Martínez González.  
Lloc: Alacant.  
Data: 25 d'octubre de 2011.  
Part demandant: Deyanira Pérez González.  
Procuradora: Begoña Santana Oliver.  
Part demandada: Yesid Figueroa Afanador.  
Objecte del judici: divorcis no consensuats.  
Susana Martínez González, magistrada jutgessa del Jutjat de Primera Instància número 10 d'Alacant, he vist aquestes actuacions de judici verbal número 453/2011, entre les parts; d'una, com a demandant Deyanira Pérez González, representada per la procuradora la senyora Santana Oliver i assistida del lletrat el senyor Rivera Manero, i d'una altra, com a demandat Yesid Figueroa Afanador, declarat en rebel·lia, sobre divorci contenciós, amb la intervenció del Ministeri Fiscal.  
Dispositiva  
Estime la demanda i declare la dissolució per divorci del matrimoni contret en data 6 de desembre de 1998, entre les parts, Deyanira Pérez González i Yesid Figueroa Afanador, amb els efectes legals inherents a aquesta declaració, i decrete els següents:  
  
1. Queden revocats els consentiments i poders que els cònjuges s'hagueren atorgat entre si, i cessa, llevat que hi haja un pacte en sentit contrari, la possibilitat de vincular béns privatius de l'altre cònjuge en l'exercici de la potestat domèstica.  
2. La filla menor d'ambdues parts, N. N., sotmesa a la pàtria potestat d'ambdós progenitors, quedarà sota la guarda i custòdia de la mare, i cada progenitor ha de mantindre informat al contrari sobre l'evolució escolar, social i sanitària de la filla, sempre que el progenitor no la puga obtindre per sí mateix, i els professionals que s'ocupen dels menors estaran obligats a subministrar, tant al pare com a la mare, qualsevol informació que els sol·liciten sobre el seu fill, per ser ambdós titulars de la pàtria potestat. Així mateix, s'haurà de sol·licitar el consentiment de l'altre progenitor (que s'entendrà atorgat si no mostrara la seua oposició en els 10 dies naturals següents de la notificació fefaent) o comptar amb l'autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics transcendents, sobre tot de cirurgia estètica, psiquiàtrics o psicològics i en general, qualsevol alteració que afecte de manera important a la vida de la menor.  
3. S'estableix com a règim de visites i comunicacions amb el cònjuge no custodi els caps de setmana alterns, des del divendres a les 20.00 hores al diumenge a les 20.00 hores, i els següents períodes de vacances:  
- Vacances d'estiu: Els anys parells: des del darrer dia lectiu anterior a les vacances a les 20.00 hores fins al 31 de juliol a les 20.00 hores, amb la mare, des d'aquesta hora fins al dia anterior al començament del curs escolar a les 20.00 hores. Els anys senars s'invertirà l'ordre.  
  
- Nadal. Anys parells: des del darrer dia lectiu anterior a les esmentades vacances a les 20.00 hores fins al 30 de desembre a les 20.00 hores amb la mare; des d'aleshores i fins al darrer dia de vacances de Nadal, a les 20.00 hores, amb el pare. Els anys senars al contrari.  
- Setmana Santa. Anys parells: des del darrer dia lectiu anterior a les vacances, a les 20.00 hores, fins al dilluns de Pasqua a les 20.00 hores, amb la mare, des d'aquest moment i fins al diumenge següent a les 20.00 hores, amb el pare. Els anys senars a la inversa.  
Si els períodes de vacances són distints, es distribuiran, així mateix, a mitges, en el sentit altern indicat.  
Els períodes de vacances interrompran el règim ordinari de visites de caps de setmana i intersetmanals. El primer cap de setmana posterior al període de vacances correspondrà a aquell dels progenitors que no haja tingut la menor durant el darrer període de vacances.  
Els ponts escolars s'entendran units al cap de setmana més proper i els festius intersetmanals no constitutius de ponts es distribuiran de manera alterna entre els progenitors. En ambdós casos, la menor serà recollida a les 20.00 hores del darrer dia lectiu anterior al pont o festiu i serà tornada el darrer dia festiu a les 20.00 hores.  
El progenitor que els tinga, haurà de lliurar al contrari, juntament amb la menor, la roba i documentació relativa a aquesta que puga necessitar durant l'estada, com ara el document nacional d'identitat, el passaport, la targeta sanitària, etc., així com la medicació que, si s'escau, li calga, amb la corresponent prescripció mèdica i les instruccions d'administració.  
Ambdós progenitors facilitaran la comunicació telefònica, postal o telemàtica de la menor amb el progenitor que no la tinga en companyia seua, i aquest haurà de respectar en tot cas els horaris de descans i estudi de la menor.  
Els lliuraments i recollides les realitzarà el mateix progenitor o una tercera persona autoritzada per ell mateix.  
4. S'assenyala la quantitat de dos-cents (200) euros en concepte d'aliments a favor de la filla, quantitat que el pare ha d'ingressar els primers cinc dies de cada mes en el compte que a aquest efecte assenyale l'altre progenitor, i que s'actualitzarà anualment de conformitat amb les variacions de l'índex de preus de consum; cada progenitor ha de pagar el 50% de les despeses extraordinàries que puga ocasionar la filla. Respecte d'aquests, en allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50% les que es realitzen per comú acord entre els progenitors; en cas contrari, n' assumirà el pagament aquell que haja decidit la realització d'aquesta activitat. En tot cas, les despeses extraordinàries que no tinguen caràcter urgent les hauran de consentir ambdós progenitors; i s'entendrà que el contrari consent en la realització de la despesa quan, notificada la intenció de realitzar-la i el seu import, amb els documents corresponents, a través de qualsevol mitjà fefaent, deixa transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial, i haurà de comptar amb consentiment previ o autorització judicial proporcionada a la capacitat econòmica de la família, perquè siguen pagats a mitges, els cursos en l'estranger o en una altra localitat distinta a la del domicili del fill o el cost d'universitats privades. Sols les de caràcter urgent i necessari es podran realitzar sense previ consentiment o autorització judicial.  
  
5. S'atribueix l'ús de l'habitatge conjugal i el parament familiar, siti a Alacant, carrer de Tomás Capelo, 10, 4t, E, a l'actora i a la filla menor del matrimoni.  
6. No s'estimen motius per a imposar les costes processals a cap dels litigants.  
Mode d'impugnació: mitjançant un recurs d'apel·lació, davant de l'Audiència Provincial d'Alacant (art. 455 LEC). El recurs s'ha de preparar mitjançant un escrit que cal presentar davant d'aquest Jutjat dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LEC).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 6015 SE EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp "Concepte", el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la provisió de 27 d'octubre de 2011, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.  
  
Alacant, 27 d'octubre de 2011.- El secretari judicial: Pedro Fernando González de Pereda.